《东风第一枝 园中摘茄》
明代·曹溶

老子年来，犁锄手把，满襟浑是风雨。帐前不动金戈，谩誇雁门险处。

平沙冷淡，幸留得、斜阳同住。为菜羹、梦想江乡，倦听数声砧杵。

看席上、紫毬青乳。知过了、五原野暑。华筵空说羊羔，腐儒自须伴侣。

掀髯一饱，试检点、荒宫禾黍。渐月移、楼掩虫丝，莫问好秋谁主。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。